بەنداوی دووبز

بەنداوی دووبز(دبس) یان ڕێکخەری دووبز بەنداوێکی پڕکردنەوەی ئاوە کە دەکەوێتە سەر ڕووباری زێی بچووک نزیکەی ١٣٠کم لە سەرەوەی ڕووبارەکە لە یەکگرتنی لەگەڵ ڕووباری دیجلە. بەنداوەکە ڕاستەوخۆ دەکەوێتە باکووری شارۆچکەی دووبز لە پارێزگای کەرکووک لە عێراق. ئامانجی سەرەکی بەنداوی دووبز، لادانی ئاوی ڕووباری زێی بچووکە بۆ ناو پرۆژەی ئاودێری کەرکووک. بەنداوی دووبز لە نێوان ساڵانی ١٩٦٠ تا ١٩٦٥ لە چوارچێوەی پڕۆژەی گەورەتری ئاودێری کەرکووک بۆ ئاودێری ٣٠٠ ھەزار ھێکتار زەوی دروست کراوە. بەنداوەکە توانای ٤٠٠٠م٣ لە ڕێگەی ڕێڕەوی ڕژاوەوە و ٢٧٨م٣ لە ڕێگەی ڕێکخەری سەر(لایەنی لادان بۆ پرۆژەی ئاودێری کەرکوک) ھەیە. تێڕژانی لە بەنداوی دووکانەوەیە کە نزیکەی ١٤٠کم بەرەو سەرەوەیە. لە ساڵی ١٩٨٤ بەنداوەکە بەھۆی تێڕژانی زۆری ئاوەوە لە بەنداوی دووکانەوە لەکارکەوت. ئەو فیوز پڵاگەی کە ڕێگە بە ڕێڕەوی ڕژانی فریاگوزاری دەدات لە کار کەوت، لەبەرئەوەی لە پشتیەوە نیشتووێکی قورس کۆبووبووەوە. چاککردنەوەکان لەلایەن ھاوکاری نێودەوڵەتی ئاو و کارەبای چین لە نێوان ئۆکتۆبەری ١٩٨٥ و ئازاری ١٩٨٧ ئەنجامدرا. ئەمانەش ببینە بەنداوەکانی کوردستان سەرچاوەکان دەروازەی جوگرافیا دەروازەی عێراق دەروازەی کوردستان